1.pielikums

 Protokolam Nr.63

07.12.2020.

SIA “Publisko aktīvu pārvaldītājs Possessor”

Iepirkuma komisijas

2020.gada 7.decembra sēdē sniegtās atbildes

uz uzdotajiem jautājumiem

par aptauju

"Nekustamo īpašumu apdrošināšana”

(POSSESSOR/2020/86)

######  **Par SIA “Publisko aktīvu pārvaldītājs Possessor” (turpmāk – Possessor) 2020.gada 2.decembrī izsludināto aptauju “**Nekustamo īpašumu apdrošināšana” (POSSESSOR/2020/86) **ir iesniegti šādi jautājumi:**

###### **04.12.2020.**

**1) Jautājums:** Lūgums iesniegt informāciju par apdrošināmo objektu ēku kopējām platībām, konstrukciju, celtniecības materiāliem, celtniecības/rekonstrukcijas gadu un ēku kapitālajiem remontiem, ja tādi bijuši.

**Atbilde:** Apkopoto informāciju par apdrošināmajiem objektiem iespējams saņemt, nosūtot pieprasījumu uz e-pastu: Ilvita.Savica@possessor.gov.lv vai Eva.Jonase@possessor.gov.lv.

**2) Jautājums:** Lūgums iesniegt informāciju par objektos veiktajiem drošības/ugunsdrošības pasākumiem un kāda kurai ir nodrošināta drošība?

**Atbilde:** Tehniskā apsardze ar pieslēgumu apsardzes dienestam tiek nodrošināta objektā Jāņavārtu 3 (bij. Rencēnu ielā 5), Rīgā. Possessor rīcībā nav informācijas par tiem nekustamajiem īpašumiem, par kuriem ir noslēgti nomaksas pirkuma līgumi vai nomas līgumi.

**3) Jautājums:** Lūgums iesniegt informāciju, kā noteikta apdrošinājuma summa objektiem? Vai tās ir kadastrālās vērtības vai kā citādi?

**Atbilde:** Norādītās apdrošinājuma summas ir aprēķinātas vadoties pēc nekustamā īpašuma tirgus (parastās) vērtības, kas noteikta izmantojot tirgus salīdzināmo darījumu pieeju.

**4) Jautājums:** Vai visi objekti tiek izmantoti? Kas katrā ēkā notiek par darbībām?

**Atbilde:** Apdrošināmie Objekti ir nedzīvojamās ēkas. Possessor rīcībā nav informācijas, kādā apjomā konkrēti katrs apdrošināmais Objekts tiek apsaimniekots.

**5) Jautājums:** Lūgums iesniegt informāciju par zaudējumiem, kādi bijuši pieteikti apdrošinātājam pēdējo 5 (piecu) gadu laika periodā.

**Atbilde:** Zaudējumu statistika par apdrošināšanas gadījumiem pēdējo 5 gadu laikā - kad notika zaudējums (datums), kāds bija zaudējuma iemesls (īss apraksts), informācija par cietušo objektu (adrese), kāds bija zaudējuma apmērs (summa):

1. 2019.gada 6.jūnijā ugunsgrēks Liepājā, Ģenerāļa Baloža ielā 35. Izdega angārs-noliktava. Apdrošināšanas atlīdzība 7 252.95 EUR;
2. 2017.gada 5.novembrī ceļu satiksmes negadījuma rezultātā bojāti vārti īpašumam Jūrmalā, Dubultu prosp. 121. Apdrošināšanas atlīdzība 404.84 EUR;
3. 2017.gada 14.jūnijā tika izsisti logu stikli darbnīcas ēkai Rīgā, Viskaļu ielā 38. Apdrošināšanas atlīdzība 624,86 EUR;
4. 2015.gada 28.oktobrī nodega šķūnis Rīgā, Jāņavārtu ielā 3. Atlīdzības pieteikums par apdrošinātajam objektam nodarītajiem zaudējumiem netika pieteikts;
5. 2015.gada 8.jūlijā izcēlās ugunsgrēks Rīgā, Jāņavārtu ielā 3. Apdrošināšanas atlīdzība 7 333,71 EUR.